# a-raok
## Brezhoneg
### Etimologiezh

    Diwar a ha raok, deuet dre ziftongennadur diwar rak.

### Araogenn

| Gour | Furm |
| U1 | em raok |
| U2 | ez raok |
| U3g | en e raok |
| U3b | en he raok |
| L1 | en hor raok |
| L2 | en ho raok |
| L3 | en o raok |
| D | er raok |
| Gour | Furm |
| U1 | araozon |
| U2 | araozout |
| U3g | araozañ |
| U3b | araozi |
| L1 | araozomp |
| L2 | araozoc'h |
| L3 | araozo |
| D | araozor |
a-raok /aˈrɔːk/ pe /aˈrawk/
* dirak un anv-kadarn pe ur raganv
** [...], an hini en doa ar muiañ a hent da ober a zegouezhas er gêr pell a-raok d'ar re all. — (Fañch an Uhel, Kontadennoù ar Bobl/3, Al Liamm, 1988, p. 168.)
** a-raok ar pardaez. — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 92.)
** Gwellocʼh eo plantañ beterabez eisteiz a-raog gouel Yann evid eisteiz goude. — — (Jules Gros, Le trésor du breton parlé Troisième Partie, 1974, p. 324.)
* dirak un anv-verb
** — « Ret eo dit debriñ un tamm bennak a-raok mont, » eme e vamm. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 38.)
** Lavaret e vez n'eo ket mat lezel an dour da heoliañ a-raok reiñ anezhañ d'al loened. — (Jules Gros, Le trésor du breton parlé Deuxième Partie, 1970, p. 216.)
* a-raok dezhañ, a-raok dezhi...

#### Divinadelloù

* Petra a rez a-raok antren en ti ? - Tostaat dezhañ. — (Jules Gros, Le trésor du breton parlé Troisième Partie, 1974, p. 329.)

### Adverb

a-raok /a.ˈroːk/ pe /aˈrawk/
* Adverb lec'hiañ.
** Gwech a-raok, gwech a-dreñv. — (Ivon Krog, Eur Zac'had Marvailhou, Buhez Breiz, Kemper, 1924, p. 9.)
* Adverb amzeriañ.
** Un tamm a-raok, ur pennadig a-raok, pell a-raok.
* Dont a-raok (tud, mor)
** Deus a-raok. — (Jules Gros, Le trésor du breton parlé Troisième Partie, 1974, p. 40.)
** Setu e oamp deuet a-raok hep bezañ achuet hon devezh. — (TBP?, p. ?.)
** Deuet on a-raok da gaout peoc’h. (dont kuit) — (Jules Gros, Le trésor du breton parlé Deuxième Partie, 1970, p. 409.)
** Ar mor a zo o tond a-raog. — (Jules Gros, Le trésor du breton parlé Deuxième Partie, 1970, p. 367.)
** Pa vez ar mor o tont a-raok. — (TBP?, p. ?.)
* Dougen a-raok : bezañ dougerez.
** Ar merser a zoug war e chouk, Fanchonig a zougo a-raok. — (Fañch an Uhel, Soniou Breiz-Izel 2, Pariz, 1891, 1971, p. 230.)
* Kas ub a-raok : e gas kuit.
** Hag e kasas ar paotr a-raok. — (Fañch an Uhel, Kontadennoù ar Bobl/3, Al Liamm, 1988, p. 36.)
** Me a gaso ahanoh a-rôg ! — (Jules Gros, Le trésor du breton parlé Première Partie, 1966, p. 108.)
* Kerzhout a-raok
** Kerz a-rôg ! — (Jules Gros, Le trésor du breton parlé Première Partie, 1966, p. 108.)
* Leuskel a-raok : digeriñ an hent, mont er penn a-raok...
* Mont a-raok:
** mont kuit
*** Gourc’hemenn a reas d’ar re n’o doa ket a fuzuilhoù mont buan a-raok. — (Lan Inizan, Emgann Kergidu 1, Brest, 1877, eil emb. Al Liamm 1977, p. 201.)
*** Eet e oa a-raog evel eur haz gleb. — (Jules Gros, Le trésor du breton parlé Deuxième Partie, 1970, p. 244.)
*** A-greiz diaoulat e oa aet a-raok. — (Jules Gros, Le trésor du breton parlé Deuxième Partie, 1970, p. 101.)
*** Laoskit anezhi da vont a-raok. — (Jules Gros, Le trésor du breton parlé Deuxième Partie, 1970, p. 316.)
*** Kerzh a-raok ! — (Jules Gros, Le trésor du breton parlé Deuxième Partie, 1970, p. 361.)
*** Ec’h an a-raok. — (Jules Gros, Le trésor du breton parlé Deuxième Partie, 1970, p. 361.)
*** Deomp a-raok ! — (Jules Gros, Le trésor du breton parlé Deuxième Partie, 1970, p. 361.)
*** Poent bras e oa dezhañ mont a-raok. — (Jules Gros, Le trésor du breton parlé Deuxième Partie, 1970, p. 424.)
*** Petra hon doa graet nemet mont a-raok. — (Jules Gros, Le trésor du breton parlé Troisième Partie, 1974, p. 136.)
** Mervel.
** mont dirak ub.
*** Kerzh a-raok ! — (Jules Gros, Le trésor du breton parlé Deuxième Partie, 1970, p. 361.)
*** An dud a oa aet a-raok a oa aet livet fall. — (Jules Gros, Le trésor du breton parlé Deuxième Partie, 1970, p. 362.)
*** Ar pôtr a ya a-rôg abalamour d'e dok. — (Jules Gros, Le trésor du breton parlé Première Partie, 1966, p. 77.)
*** Ar pôtr a ya a-rôg da gentañ abalamour d'e dok. — (Jules Gros, Le trésor du breton parlé Première Partie, 1966, p. 85.)
** mont en-dro.
*** An horolaj-se n’a ket a-raok ken.
** mont war-raok, derc’hel da vont, da vevañ.
*** Me n'on bet nemed paour biskoaz ha memez tra ez an a-rôg. — (Jules Gros, Le trésor du breton parlé Première Partie, 1966, p. 108.)
*** Paour on ha memes tra ec’h an a-raok. — (Jules Gros, Le trésor du breton parlé Deuxième Partie, 1970, p. 361.)
* Mont war a-raok, gwelout « war », « war a-raok ».
** Mont war-raok, mont end-dro.
*** E Koatredrez n'a ket ar vapeur war a-rôg. — (Jules Gros, Le trésor du breton parlé Première Partie, 1966, p. 108.)
*** Pa’n dije graet ur gammed war a-raok e rae div war a-dreñv. — (Jules Gros, Le trésor du breton parlé Deuxième Partie, 1970, p. 230.)
*** N'a tamm ebed war a-rôg. — (Jules Gros, Le trésor du breton parlé Première Partie, 1966, p. 108.)
*** N'a tamm ebed war a-raog. — (Jules Gros, Le trésor du breton parlé Deuxième Partie, 1970, p. 362.)
*** — Deomp war a-raok ! — (Troude ha Milin, Labous ar Wirionez ha Marvailhoù all, Skridoù Breizh, 1950, p. ?.)
** Keraat.
*** Eet eo an amann war a-rôg. — (Jules Gros, Le trésor du breton parlé Première Partie, 1966, p. 108.)
* Adverb stagenn : a zo a-raok.
** Ur beg a-raok.
** Komz, lavarout, gant e veg a-raok.
** An deiz a-raok.
** Ro un taol foet d'ar gazeg a-raok. — (Jules Gros, Le trésor du breton parlé Deuxième Partie, 1970, p. 164.)
** Ar penn a-dreñv hag ar penn a-raok.
** An tu a-raok.

#### Gerioù heñvelster

* diaraok

#### Gerioù enepster

* a-drek
* a-dreñv
* goude
* war-lerc'h

#### Gerioù kar dre o ster

* a-barzh
* kent

#### Deveradoù

* araogenn
* araokon, araokout, araokañ, araoki, araokomp, araokoc'h, araoke
* a-raok ma
* diaraog
* diaraok

### Krennlavaroù

* A-raok lammet, gouez e pe leac'h, 'Vit na dorri na penn, na breac'h.
* Ar pôtr a ya a-rôg abalamour d'e dok. — (Jules Gros, Le trésor du breton parlé Première Partie, 1966, p. 77.)
* Ar pôtr a ya a-rôg da gentañ abalamour d'e dok. — (Jules Gros, Le trésor du breton parlé Première Partie, 1966, p. 85.)

### Gwelet ivez

* Araogennoù brezhonek, stag

### Daveoù

Roll an daveoù :
* : Lexique Étymologique des termes les plus usuels du Breton Moderne